**ΠΡΑΚΤΙΚΟ ΣΥΝΕΔΡΙΑΣΗΣ**

**ΔΙΟΙΚΗΤΙΚΟΥ ΣΥΜΒΟΥΛΙΟΥ Νο 145**

Συνήλθε **σήμερα 30 Σεπτεμβρίου 2023, ημέρα Σάββατο και ώρα 18:00 πμ**, στην έδρα της Εταιρείας, στη Α΄ Βιομηχανική Περιοχή Βόλου, το Διοικητικό Συμβούλιο της Ανωνύμου Εταιρείας ¨**ΠΕΠΟΝΟΠΟΥΛΟΣ Α.Ε.¨,** ύστερα από πρόσκληση του προέδρου του Σώματος **κου Στέλιου Εμ. Πεπονόπουλου**, σε τακτική συνεδρίαση, με θέματα συζήτησης :

**Θέμα 1ον:**  Επικύρωση πρακτικών προηγουμένων συνεδριάσεων.

**Θέμα 2ον:** Έγκριση οικονομικών καταστάσεων και διάθεση αποτελεσμάτων της χρήσης 1/1-31/12/2022.

**Θέμα 3ον:** Σύγκλιση της Ετησίας Τακτικής Γενικής Συνέλευσης των μετόχων και καθορισμός των θεμάτων της ημερησίας διάταξης.

Παρόντες στη συνεδρίαση ήταν όλα τα μέλη του Δ.Σ. ήτοι:

**1. Πεπονόπουλος Στέλιος του Εμμανουήλ, Πρόεδρος & Δ/νων Σύμβουλος.**

**2. Πεπονόπουλος Βασίλειος του Στυλιανού, Αντιπρόεδρος,**

**3. Διαμαντοπούλου Σοφία του Βασιλείου, Σύμβουλος,**

**4. Χριστοπούλου Ελένη του Νικολάου, Σύμβουλος,**

**5. Ιωαννίδου Ναταλί του Γεωργίου, Σύμβουλος,**

**6. Πεπονόπουλος Βασίλης** **του Εμμανουήλ**, **Σύμβουλος** και

7. **Πεπονόπουλου Μαριάνθη του Δημητρίου,** **Σύμβουλος.**

Μετά τη διαπίστωση της απαρτίας, το σώμα προχώρησε στη συζήτηση των θε-μάτων της ημερησίας διάταξης:

**Θέμα 1ον**: Μετά από πρόταση του προέδρου του Σώματος κυρίου Στέλιου Πεπονόπουλου, το Διοικητικό Συμβούλιο **επικυρώνει ομόφωνα** τα πρακτικά των προηγουμένων συνεδριάσεων.

**Θέμα 2ον** : Στη συνέχεια ο κος Στέλιος Εμ. Πεπονόπουλος, παρουσίασε στο Σώμα τις **Οικονομικές Καταστάσεις (Ισολογισμό, Αποτελέσματα Χρήσης και το Προσάρτημα του Ισολογισμού)** της Εταιρείας, που αναφέρονται στην **χρήση 1 Ιανουαρίου έως 31 Δεκεμβρίου 2022** και ανέλυσε όλα τα στοιχεία που αναφέρονται σ΄ αυτές. Ακολούθησε συζήτηση επί των οικονομικών στοιχείων που παρουσιάσθηκαν και μετά από ψηφοφορία, το Δ.Σ. **εγκρίνει, παμψηφεί, τον Ισολογισμό με τα Αποτελέσματα Χρήσης και το Προσάρτημα,** για υποβολή στη Γενική Συνέλευση των μετόχων.

Ακολούθως, ο πρόεδρος του Διοικητικού Συμβουλίου αναφέρθηκε στα αποτελέσματα της χρήσης που έληξε την 31/12/2022 (xρήση 1 Ιανουαρίου έως 31 Δεκεμβρίου 2022). Συγκεκριμένα η Εταιρεία παρουσίασε **καθαρά κέρδη 539.489,70 Ευρώ (**αναφέροντας ότι η σχετική ανάλυση του Ισολογισμού και των αποτελεσμάτων γίνεται εκτενώς, στη σχετική έκθεση του Σώματος προς την τακτική Γενική Συνέλευση των μετόχων)**.**

Μετά τη παρουσίαση των ανωτέρω, ακολούθησε αναλυτική συζήτηση επι των οικονομικών καταστάσεων και προτάσεων του Διοικητικού Συμβουλίου της Εταιρείας. Ακολούθως μετά από σχετική πρόταση του προέδρου της Γενικής Συνέλευσης, το Σώμα **εγκρίνει ομόφωνα τις Οικονομικές Καταστάσεις της Εταιρείας, για τη χρήση 1 Ιανουαρίου έως 31 Δεκεμβρίου 2022,** **καθώς και την προταθείσα από το Δ.Σ. διανομή των καθαρών κερδών,** όπως εμφανίζονται στον πιο κάτω πίνακα. **Το προτεινόμενο μέρισμα ανέρχεται σε τέσσερα ευρώ και είκοσι έξι λεπτά (3,26) ανά μετοχή και ανέρχεται συνολικά στο ποσό των διακοσίων δέκα χιλιάδων (260.000,00) ευρώ.**

- Επίσης προτείνεται ο σχηματισμός **Ειδικού Αποθεματικού Επενδύσεων** προς κάλυψη της Ίδιας Συμμετοχής, για πραγματοποιούμενο επενδυτικό πρόγραμμα. Το ποσό που προτείνεται προς κράτηση από τα κέρδη της χρήσης 2021, ανέρχεται στο ποσό των **εκατόν εξήντα χιλιάδων (160.000,00) ευρώ**. Το ως άνω ποσό θα μπορεί να διανεμηθεί στους μετόχους στην περίπτωση που δεν υλοποιηθεί ο σκοπός σχηματισμού του αποθεματικού**. Ο** **Πίνακας διάθεσης** των κερδών, έχει ως εξής:

|  |  |  |
| --- | --- | --- |
| **Α/Α** | **ΠΕΡΙΓΡΑΦΗ** | **ΠΟΣΑ** |
| **1** | **ΚΑΘΑΡΑ ΚΕΡΔΗ ΧΡΗΣΗΣ** | **539.489,70** |
| **2** | **ΥΠΟΛ.ΚΕΡΔΩΝ ΠΡΟΗΓ.ΧΡΗΣΕΩΝ** | **2.745,72** |
| **2** | **ΦΟΡΟΣ ΕΙΣΟΔΗΜΑΤΟΣ** | **-117.126,64** |
| **3** | **ΚΕΡΔΗ ΠΡΟΣ ΔΙΑΘΕΣΗ** | **424.928,78** |
| **\*** | **ΔΙΑΘΕΣΗ** | **\*\*\*** |
| **4** | **ΜΕΡΙΣΜΑΤΑ ΕΙΣ ΜΕΤΟΧΟΥΣ** | **260.000,00** |
| **5** | **Αποθεματικό Επενδύσεων** | **160.000,00** |
| **6** | **ΑΠΟΤΕΛΕΣΜΑΤΑ ΕΙΣ ΝΕΟΝ** | **4.928,78** |
|  | **ΣΥΝΟΛΟ** | **424.928,78** |

**Θέμα 3ον:** Ακολούθησε η συζήτηση για τον καθορισμό της ημερομηνίας σύγκλισης της Ετησίας Τακτικής Γενικής Συνέλευσης των μετόχων και των θεμάτων της Ημερησίας διάταξης της.

Ορίζεται λοιπόν ως **ημερομηνία σύγκλισης της Ετησίας Τακτικής Γ.Σ. των μετόχων η 30η Οκτωβρίου 2023,** **ημέρα Δευτέρα και ώρα 10:00**. Η Γενική Συνέλευση θα πραγματοποιηθεί **στην έδρα της Εταιρείας, στην Α΄ Βιομηχανική Περιοχή του Βόλου,** για να συζητήσει και αποφασίσει επί των πιο κάτω θεμάτων:

**Θέμα 1ον**: **Υποβολή και έγκριση των Ετησίων Οικονομικών καταστάσεων, της εταιρικής χρήσης που έληξε την 31 Δεκεμβρίου 2022, μαζί με τις εκθέσεις του Διοικητικού Συμβουλίου και των Ελεγκτών.**

**Θέμα 2ον: Έγκριση των αποφάσεων του Διοικητικού Συμβουλίου, που ελήφθησαν κατά την περίοδο 1/1-1/12/2022 και απαλλαγή των μελών του Σώματος και των Ελεγκτών από κάθε ευθύνη αποζημίωσης, για τα πεπραγμένα της υπό κρίση χρήσης**.

**Θέμα 3ον**: **Ορισμός ενός (1) τακτικού Ορκωτού Ελεγκτή-Λογιστή και ενός αναπληρωματικού του, και καθορισμός της αμοιβής του.**

**Θέμα 4ον** : **Έγκριση αμοιβών και δαπανών μελών του Διοικητικού Συμβουλίου.**

**Θέμα 5ον: Νέο Επενδυτικό πρόγραμμα της Εταιρείας και Αύξηση Μετοχικού Κεφαλαίου.**

**Θέμα 6ον**: **Συζήτηση και λήψη αποφάσεων επί θεμάτων που τυχόν θα προκύψουν κατά τη διάρκεια της Γενικής Συνέλευσης & ενημέρωση Σώματος.**

**- Αποφασίζεται,** στη συνέχεια ομόφωνα, όπως μη τηρηθούν οι διαδικασίες δημοσιοποίησης της απόφασης σύγκλισης της Γενικής Συνέλευσης, σύμφωνα με τις διατάξεις του περί ανωνύμων εταιρειών νόμου (όπως ισχύει σήμερα) και του καταστατικού της Εταιρείας, **δεσμευόμενο το Διοικητικό Συμβούλιο για την παρουσία στη Γεν. Συνέλευση του εκατό τοις εκατό (100%) του καταβλημένου μετοχικού κεφαλαίου,** οι δε μέτοχοι, να προσκληθούν με επίδοση, ιδιοχείρως, πρόσκλησης στη διεύθυνση που έχουν δηλώσει στην Εταιρεία.

**Μετά από αυτά και μη υπάρχοντος άλλου θέματος προς συζήτηση, λύεται η συνεδρίαση, αφού συντάχθηκε το παρόν πρακτικό, που υπογράφεται ως εξής:**

**Ο Πρόεδρος & Δ/νων Σύμβουλος Τα μέλη**

**Αυθημερόν.**

**Ακριβές αντίγραφο από το Βιβλίο Πρακτικών των**

**συνεδριάσεων του Διοικητικού Συμβουλίου της**

**Ανωνύμου Εταιρείας ΠΕΠΟΝΟΠΟΥΛΟΣ Α.Ε.**

**Ο ΠΡΟΕΔΡΟΣ & ΔΙΕΥΘΥΝΩΝ ΣΥΜΒΟΥΛΟΣ**

**ΣΤΕΛΙΟΣ ΕΜ ΠΕΠΟΝΟΠΟΥΛΟΣ**